Murzuk
<s>Murzuk (arapski: مرزق / Murzuq) je oaza i grad od 10,829 stanovnika (sa širom okolicom 68.700) na jugozapadu Libije, u  istoimenom Okrugu Murzuk u kom je administrativni centar.</s>

<s>Geografske karakteristike 
Grad se prostire po saharskoj oazi na sjevernom rubu pješčanog mora - Idhān Murzuk.</s>

<s>Murzuk je poznat kao tradicionalna prijestolnica regije Fezan, a između 16.-19. vijeka bio je i prijestolnica sultanata koji je pokrivao veći dio Fezana.</s><s>Za njegovog sultana se govorilo da ima harem od 40 žena kog čuvaju eunusi.</s>

<s>Historija</s>

<s>Murzuk je još od Antike bio mjesto gdje su se okupljale karavane za putovanja do Jezera Čad i Rijeke Niger.</s><s>Po lokalnoj tradiciji osnovao ga je marokanski svetac Sīdī el-Muntasir.</s>

<s>Pored tog što je bio tradicionalna prijestolnica regije Fezan postao je i centar arapske trgovine robljem i oružjem.</s>

<s>Za osmanske vlasti bio je sjedište kajmakama, pa je u usporedbi sa ostalim saharskim naseljima bio pravi grad iako nije imao više od 1500 stanovnika.</s><s>Svojevremeno je zvan Pustinjski Pariz, kad je bio baza istraživača Sahare, među ostalim i dvoje značajnih
njemačkih Friedericha Konrada Hornemanna (1798.) i Gustava Nachtigala (1870–71.)</s>

<s>Nakon zamiranja karavanskih puteva, kad je počela era automobila i aviona, prošla su zlatna vremena Murzuka i grad je počeo propadati.</s><s>Za talijanske kolonijalne uprave, podignuta je nova utvrda koja se danas koristi kao policijska stanica.</s>

<s>Današnji Murzuk je lokalno trgovište i prilično oronuli gradić sa ruinama iz boljih vremena, među kojima se ističe stara osmanska utvrda.</s><s>Jedna od njegovih karakteristika je ženski suk u kom se prodaje povrće, mlijeko i mliječni proizvodi i kojekakve rukotvorina.</s>

<s>Grad je pustinjskom magistralom povezan sa Sabhom, koja leži 137 km sjeveroistočno.</s>

<s>Izvori</s>

<s>Vanjske veze</s>

<s>Vanjske veze
 Murzuk, The Sultan's palace</s>

<s>Gradovi u Libiji</s>

